text: سوچھ سرویکشن 2019، 4جنوری 2019 تا 31جنوری 2019 کے دوران ملک بھر کے تمام شہروں اور قصبوں میں کیا جائے گا۔ اس سروے کی امتیازی خصوصیات میں بڑے پیمانے پر شہریوں کی شراکت داری کی حوصلہ افزائی کرنا، کچرے سے پاک اور کھلے میں رفع حاجت سے پاک شہروں کو یقینی بنانے کے لئے پائیدار اقدامات کو یقینی بنانا، قابل اعتماد نتائج کی فراہمی، جس کی توثیق تیسرےفریق کے سرٹیفکیشن کے ذریعے کی جائے گی، آن لائن طریقہ کار کے ذریعے موجودہ نظام کو ادارہ جاتی بنانا، نیز معاشرے کے تمام طبقات میں شہروں اور قصبوں کو بہترین زندگی گزارنے کے لائق بنانے کے تئیں ایک ساتھ مل کر کام کرنے سے متعلق بیداری پیدا کرنا شامل ہیں۔ مزید برآں اس سال کے سوچھ سرویکشن کے دوران آزاد تیسرے فریق کے ذریعے صفائی ستھرائی اور کچرے سے پاک سرٹیفکیشن پر الگ سے توجہ مرکوز کی جائے گی۔ ساتھ ہی ساتھ اس مشن سے شہریوں کی شراکت داری کو تیزرفتار بنایا جائے گا۔ علاوہ ازیں اس سروے کا مقصد قصبوں اور شہروں کے درمیان صحت مند مسابقے کا جذبہ پیدا کرنا ہے، تاکہ وہ اپنے شہریوں کے لئے خدمات کی ڈیلیوری کو بہتر بنائیں اور صاف ستھرا شہر بنانے کے لئے کام کریں۔